CELEX: 62010CN0573
Language: et
Date: 2010-12-08 00:00:00
Title: Kohtuasi C-573/10: Eelotsusetaotlus, mille on esitanud Curtea de appel Timisoara (Rumeenia) 8. detsembril 2010 — Sergiu Alexandru Micșa versus Administrația Finanțelor Publice Lugoj, Direcția Generală a Finanțelor Publice Timiș, Administrația Fondului pentru Mediu

12.2.2011   
            
            
               ET
            
            
               Euroopa Liidu Teataja
            
            
               C 46/8
            
         Eelotsusetaotlus, mille on esitanud Curtea de appel Timisoara (Rumeenia) 8. detsembril 2010 — Sergiu Alexandru Micșa versus Administrația Finanțelor Publice Lugoj, Direcția Generală a Finanțelor Publice Timiș, Administrația Fondului pentru Mediu
   (Kohtuasi C-573/10)
   2011/C 46/12
   Kohtumenetluse keel: rumeenia
   
      Eelotsusetaotluse esitanud kohus
   
   Curtea de appel Timisoara
   
      Põhikohtuasja pooled
   
   
      Kaebuse esitaja: Sergiu Alexandru Micșa
   
      Vastustajad: Administrația Finanțelor Publice Lugoj, Direcția Generală a Finanțelor Publice Timiș, Administrația Fondului pentru Mediu
   
      Eelotsuse küsimused
   
   
               1.
            
            
               Kas ELTL artiklit 110 tuleb tõlgendada nii, et sellega on keelatud vabastada saastetasust liikmesriigis esmakordselt registreeritud täpselt kindlaksmääratud konkreetsete tehniliste tunnustega mootorsõidukid, samal ajal kui teistelt mootorsõidukitelt tuleb vastavalt siseriiklikele õigusnormidele seda tasu maksta?
            
         
               2.
            
            
               Kui esimeses küsimuses mainitud maksuvabastus on ELTL artikliga 110 vastuolus vaid kindlaksmääratud tingimustel, siis kas niisuguseks tingimuseks on see, kui kõigil, enamikul või suurel arvul riigisiseselt toodetud mootorsõidukeil on tehnilised tunnused, millega see vabastus kaasneb (võttes arvesse asjaolu, et neid tunnuseid esineb ka teistes EL-i liikmesriikides toodetud mootorsõidukitel ja et ka nende suhtes kehtib vabastus)?
            
         
               3.
            
            
               Kui vastus teisele küsimusele on jaatav, siis millised on need toote tunnused, mis muudavad selle ELTL artikli 110 tähenduses samasuguseks mootorsõidukiga, millel on kumulatiivselt järgmised tunnused:
               
                           a)
                        
                        
                           see on uus (ehk seda ei ole enne müüdud muul eesmärgil kui edasimüügiks ja tarneks ning seetõttu ei ole seda kordagi registreeritud) või see on kasutatud ja on registreeritud mõnes Euroopa Liidu liikmesriigis ajavahemikul 15. detsember 2008 — 31. detsember 2009;
                        
                     
                           b)
                        
                        
                           see kujundati ja valmistati sõitjateveoks ning sellel on lisaks juhiistmele kuni kaheksa istekohta (Rumeenia õigusnormide kohaselt M1 kategooria sõiduk) või kujundati ja valmistati kaubaveoks ning selle täismass ei ületa 3 500 kilogrammi (Rumeenia õigusnormide kohaselt N1 kategooria sõiduk);
                        
                     
                           c)
                        
                        
                           see kuulub Euro 4 saasteklassi;
                        
                     
                           d)
                        
                        
                           selle mootori töömaht on kuni 2 000 cm3 (vaid M1 kategooria mootorsõidukite puhul arvesse võetav tunnus)?